bakkeveronika
Store norske leksikon,Biologi,Planteriket,Dekkfrøete planter,Tofrøbladete planter,Leppeblomstordenen,Kjempefamilien,Veronikaslekta
Bakkeveronika er en ettårig urt i maskeblomstfamilien. Dette er ganske små, håra planter med eggforma, rundtanna blader. Arten finnes hovedsakelig på kalkrik grunn og er vanligst på Østlandet, men finnes spredt nord til Troms.
Beskrivelse Bakkeveronika har tynn, krushåra stengel med eggforma blader som har rundtanna kant. Plantene er ofte ugreina, men kan også ha opprette greiner. Blomstene sitter i klaser i toppen av planta og bladene i blomsterstanden er lansettforma og lenger enn blomsterstilkene.Blomsterkrona er lyseblå med lite markerte mørkere streker. Blomstene er ganske små, to til tre millimeter i diameter. Fruktene hos bakkeveronika er hjerteforma kapsler som er nesten like breie som lange. Kapslene har kjertelhår på kantene. Utbredelse Bakkeveronika finnes hovedsakelig på tørrbakker, men kan også forekomme som åkerugras. Arten finnes først og fremst på baserik grunn.Bakkeveronika er nokså vanlig eller spredt på Østlandet til ganske langt inn i dalstrøkene. Videre er arten spredt langs kysten til Trøndelag og så finnes den noen få steder nordover til Tromsø.Denne veronikaarten finnes i Europa, Vest-Asia og Nordvest-Afrika. Les mer i Store norske leksikon veronika maskeblomstfamilien